CELEX: 62017TN0659
Language: mt
Date: 2017-09-28 00:00:00
Title: Kawża T-659/17: Rikors ippreżentat fit-28 ta’ Settembru 2017 – Vallina Fonseca vs SRB

11.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 424/42
            
         Rikors ippreżentat fit-28 ta’ Settembru 2017 – Vallina Fonseca vs SRB
   (Kawża T-659/17)
   (2017/C 424/61)
   Lingwa tal-kawża: l-Ispanjol
   
      Partijiet
   
   
      Rikorrent: José Antonio Vallina Fonseca (Madrid, Spanja) (rappreżentanti: R. Vallina Hoset u A. Sellés Marco, avukati)
   
      Konvenut: Il-Bord Uniku ta’ Riżoluzzjoni
   
      Talbiet
   
   
               —
            
            
               tiddikjara lill-Bord Uniku ta’ Riżoluzzjoni responsabbli għad-danni mhux kuntrattwali u tikkundannah iħallas kumpens għad-dannu subit minn José Antonio Vallina Fonseca bħala riżultat tal-azzjonijiet u tal-ommissjonijiet kollha tiegħu li ċaħħduh mill-bonds ta’ BANCO POPULAR ESPAÑOL, S.A. li kienu proprjetà tiegħu;
            
         
               —
            
            
               tikkundanna lill-Bord iħallas EUR 50 000 lir-rikorrent bħala kumpens għad-dannu sostnut (l-“ammont dovut”):
            
         
               —
            
            
               tordna li jiżdied l-ammont dovut permezz ta’ interessi kompensatorji mis-7 ta’ Ġunju 2017 sad-data li fiha tingħata s-sentenza li taqta’ l-kawża;
            
         
               —
            
            
               tordna li jiżdied l-ammont dovut flimkien mal-interessi moratorji korrispondenti mid-data li fiha tingħata s-sentenza sal-ħlas sħiħ tal-ammont dovut, skont ir-rata stabbilita mill-BĊE għall-operazzjonijiet prinċipali ta’ finanzjament mill-ġdid, miżjuda b’żewġ punti perċentwali.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi.
   
               1.
            
            
               L-ewwel motiv ibbażat fuq il-ksur, permezz tad-Deċiżjoni tal-Bord Uniku ta’ Riżoluzzjoni SRB/EES/2017/08, tas-7 ta’ Ġunju 2017, li permezz tagħha ġie deċiż li tiġi adottata riżoluzzjoni fir-rigward ta’ Banco Popular Español, SA, tal-prinċipju nemo auditur turpitudinem oporpiam allegans, u tal-Artikolu 88 tar-Regolament 806/2014, sa fejn din tadotta att li jikkawża dannu lill-Banco Popular u lill-azzjonisti tiegħu b’riżultat ta’ kriżi li l-Bord innifsu kkawża.
            
         
               2.
            
            
               It-tieni motiv ibbażat fuq il-ksur mill-Bord, permezz tal-adozzjoni tar-riżoluzzjoni, tad-dmir ta’ diliġenza, tal-prinċipju ta’ amministrazzjoni tajba, tal-Artikolu 296 TFUE, tal-prinċipju ta’ projbizzjoni ta’ arbitrarjetà u tal-prinċipju nemo auditur turpitudinem suam allegans.
            
         
               3.
            
            
               It-tielet motiv ibbażat fuq il-ksur tal-Artikoli 17 u 41 tal-Karta tad-Drittijiet Fundamentali tal-Unjoni Ewropea, sa fejn ir-rikorrent ġie mġiegħel jirrinunzja għall-proprjetà tiegħu mingħajr ma nstema’ qabel jew wara.
            
         
               4.
            
            
               Ir-raba’ motiv ibbażat fuq il-ksur mill-Bord tal-Artikolu 17 tal-Karta tad-Drittijiet Fundamentali tal-Unjoni Ewropea u tal-Artikolu 54 tat-Trattat dwar l-Unjoni Ewropea, sa fejn ir-rikorrent ġie mċaħħad mill-proprjetà tiegħu, minkejja l-eżistenza ta’ miżuri oħra inqas restrittivi.